[{"text_idx": "#000003", "text": "O\u0303petaja Ursula oli aktiivne ja ajaga sammu pidav. Ta oli Eesti Bioloogiao\u0303petajate U\u0308hingu tegevliige ning vo\u0303ttis aktiivselt osa bioloogiao\u0303petajate o\u0303ppereisidest ja matkadest. Ursula sai kiiresti so\u0303braks arvutiga ning erinevatelt digikoolitustelt saadud teadmisi ja oskusi rakendas ta meelsasti koolielu korraldamisel. Ta u\u0308tles ikka: \u201eMa vaatan kodus veel u\u0308le, kui vajan abi, siis tu\u0308tar aitab.\u201c Ursula o\u0303pilased on aastaid osalenud edukalt aineolu\u0308mpiaadidel. Ees ootavad vabariiklik geograafiaolu\u0308mpiaad ning koolieksamid, seekord ilma o\u0303petaja Ursulata."}, {"text_idx": "#000005", "text": "\u201eUrsula oli a\u0308a\u0308retult so\u0303bralik ja vastutulelik inimene, uuendusmeelne ja o\u0303pilastesse hoolivalt suhtuv, abivalmis, lahke, ro\u0303o\u0303msameelne, aktiivse eluviisiga, nooruslik inimene. Ta oli maaeluga va\u0308ga ha\u0308sti hakkama saav linnaproua.\u201c\n\u201eTa oli kena ja huvitav daam, ko\u0303nnak kiire ja soeng korrektne, nagu oleks ta just juuksurist tulnud.\u201c\n\u201eTa\u0308iskasvanuna mo\u0303istame, millise rikkuse vo\u0303tame kaasa koolist. Ursula tundidest saadud loodusearmastus saadab mind senini. Ma olen o\u0303nnelik, et sain to\u0308o\u0308tada koos oma endise o\u0303petajaga, kelle alati sa\u0308rav naeratus, hoogne samm ja toetavad ning elutargad so\u0303nad on andnud rasketel hetkedel julgust. Ursula, Sinu kodu on nu\u0308u\u0308d seal, kus on linnutee. See helendav rada kui sa\u0308delev kee.\u201c"}]